open-index/open-wikipedia-markdown huggingface dataset:
კონსტანტინე ბარქაია

**კონსტანტინე ბარქაია** (დ. 11 ივნისი, 1954, ქუთაისი — გ. 30 მაისი, 2008)   — ქართველი ექიმი.

1976 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.  1995-1999 წლებში იყო საქართველოს მე-4 მოწვევის პარლამენტის წევრი (ქუთაისის მაჟორიტარი).

## რესურსები ინტერნეტში
*კონსტანტინე ბარქაია  — საქართველოს პარლამენტის ოფიციალური საიტი

 

კატეგორია:დაბადებული 11 ივნისი
კატეგორია:დაბადებული 1954
კატეგორია:საქართველოს IV მოწვევის პარლამენტის წევრები
რამიზ ბაქიროვი

**რამიზ ბაქიროვი** (დ. 9 ივლისი, 1956, სოფელი ქვემო ბოლნისი, ბოლნისის რაიონი) — აზერბაიჯანელი ისტორიკოსი, მთარგმნელი, პედაგოგი.

1977 წელს დაამთავრა აზერბაიჯანის სახელმწიფო პედაგოგიური ინსტიტუტის ისტორიის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 9 ივლისი
კატეგორია:დაბადებული 1956
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
პურის ბზუალა

**პურის ბზუალა** () — მწერი ბზუალა ხოჭოების ოჯახისა. აზიანებს ხორბალს, ქერს, ჭვავს, ნაკლებად — სიმინდსა და შვრიას. ზიანი მოაქვს მეტწილად მატლს, რომელიც იკვებება საშემოდგომო პურეულის ფოთლებით 3-4 კვირის განმავლობაში. დაზიანებული ფოთლები ძაფებად იშლება, ხმება და მცენარე მთლიანად იღუპება. ხოჭოებით დაზიანება კი ძირითადად რძის სიმწიფეში ჩნდება, როცა ისინი მარცვლით იკვებებიან. პურის ბზუალას ქვესახეობა, ამიერკავკასიის პურის ბზუალა, ძირითადად აღმოსავლეთ საქართველოშია გავრცელებული, ახასიათებს ერთწლიანი გენერაცია. მავნებლის მასობრივი გამრავლების ძირითადი მიზეზია ერთი და იმავე ნაკვეთზე პურეული კულტურების თესვა და სარეველებთან ბრძოლის ცუდი ორგანიზაცია, რადგან მავნებლის დამატებით საკვებს სწორედ სარეველები (ჭანგა და სხვ.) წარმოადგენენ.

ბრძოლის ღონისძიებები: სწორი თესლბრუნვა, რათა წინამორბედი იყოს ისეთი კულტურა, რომელიც არ ზიანდება პურის ბზუალათი (მზესუმზირა, ჭარხალი, საკვები ბალახები და სხვ.), დასათესად შეწამლული თესლის გამოყენება.

## სქოლიო 
კატეგორია:ბზუალა ხოჭოები
იური ბიბილეიშვილი

**იური ბიბილეიშვილი** (დ. 1 ნოემბერი, 1935,  სოფელი ჯიხაიში, სამტრედიის რაიონი — გ. 1 აგვისტო, 2017)  — ქართველი პედაგოგი.

1962 წელს დაამთავრა ბათუმის პედაგოგიური ინსტიტუტის ისტორია-ფილოლოგიის ფაკულტეტი, სპეციალობით-ქართული ენის, ლიტერატურის და ისტორიის მასწავლებელი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
*იური ბიბილეიშვილი  — საქართველოს პარლამენტის ოფიციალური საიტი

 
 

კატეგორია:დაბადებული 17 აპრილი
კატეგორია:დაბადებული 1960
კატეგორია:გარდაცვლილი  1 აგვისტო
კატეგორია:გარდაცვლილი  2017
კატეგორია:საქართველოს IV მოწვევის პარლამენტის წევრები
მავნე კუსებურა

**მავნე კუსებურა** () — მწერი ნახევრადხეშეშფრთიანთა რიგისა. აზიანებს მარცვლოვნებს. ხასიათდება მაღალი მავნეობით, განსაკუთრებით აღმოსავლეთ საქართველოში. ადვილად გასარჩევია, რადგან აქვს ძლიერ განვითარებული მკერდის ფარი, რომელიც სხეულის თითქმის მთელ ზედა მხარეს ფარავს. ახალგამოჩეკილი მატლები ჯერ მცენარის ნორჩ ფოთლებს წუწნიან, შემდეგ კი თავთავებზე გადადიან. მარცვლეული აღარ მწიფდება და ნაოჭდება, მისი წონა გაცილებით ჩამორჩება საღის წონას. ასეთი თავთავი მოთეთრო ფერისა და ფეხზე მდგომია. მავნებელი იძლევა ერთ გენერაციას.

ბრძოლის ღონისძიებები: ხოჭოების შეგროვება და განადგურება.

## სქოლიო 
კატეგორია:ნახევრადხეშეშფრთიანები
თამაზ აქუბარდია

**თამაზ აქუბარდია** (დ. 15 სექტემბერი, 1951, თბილისი)  —  ქართველი ეკონომისტი, მათემატიკოსი, მეცნიერი, პედაგოგი.

დაამთავრა თბილისის სახელმწიფო უნივერსიტეტის კიბერნეტიკის ფაკულტეტი და ასპირანტურა.  1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 

## რესურსები ინტერნეტში 
* 

 

კატეგორია:დაბადებული  15 სექტემბერი
კატეგორია:დაბადებული 1951
კატეგორია:საქართველოს IV მოწვევის პარლამენტის წევრები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
გიორგი ბიჭაშვილი

**გიორგი ბიჭაშვილი** (დ. 13 ნოემბერი, 1947, სოფელი გლოლა, ონის რაიონი)  —  ქართველი ინჟინერი.

1974 წელს დაამთავრა საქართველოს პოლიტექნიკური ინსტიტუტი საგზაო სამშენებლო მანქაქნებისა და მოწყობილობების სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი).

## რესურსები ინტერნეტში
*გიორგი ბიჭაშვილი   — საქართველოს პარლამენტის ოფიციალური საიტი

 

კატეგორია:დაბადებული  13 ნოემბერი
კატეგორია:დაბადებული 1947
კატეგორია:საქართველოს IV მოწვევის პარლამენტის წევრები
რამაზ ბერიანიძე

**რამაზ ბერიანიძე** (დ. 10 აგვისტო, 1955, სოფელი დადიანეთი, გორის რაიონი) — ქართველი იურისტი.

1977 წელს დაამთავრა საქართველოს სახელმწიფო ფიზიკური კულტურის ინსტიტუტი  და თბილისის სახელმწიფო უნივერსიტეტის იურიდიული ფაკულტეტი.  1995-1999 წლებში იყო საქართველოს მე-4 მოწვევის პარლამენტის წევრი (კასპის მაჟორიტარი), საარჩევნო ბლოკი „ეროვნულ–დემოკრატიული პარტია“.

## რესურსები ინტერნეტში
*რამაზ ბერიანიძე   — საქართველოს პარლამენტის ოფიციალური საიტი

 

კატეგორია:დაბადებული 10 აგვისტო
კატეგორია:დაბადებული 1955
კატეგორია:საქართველოს IV მოწვევის პარლამენტის წევრები
რ
კატეგორია:საქართველოს სახელმწიფო ფიზიკური კულტურის ინსტიტუტის კურსდამთავრებულები
კატეგორია:თბილისის სახელმწიფო უნივერსიტეტის კურსდამთავრებულები
C/2020 F3 (NEOWISE)

**C/2020 F3 (NEOWISE)** ან კომეტა **NEOWISE** — გრძელპერიოდიანი კომეტა თითქმის პარაბოლური ორბიტით; აღმოაჩინეს 2020 წლის 27 მარტს, NASA-ს კოსმოსურ ტელესკოპ Wide-field Infrared Survey Explorer-ის (WISE) მისია NEOWISE-ის ფარგლებში. იმ დროისათვის მისი ვარსკვლავიერი სიდიდე 18-ს შეადგენდა და მდებარეობდა მზისგან 2 ასტრონომიული ერთეულის (300 მლნ კმ) მანძილზე, დედამიწიდან კი დაშორებული იყო 1,7 ასტრონომიული ერთეულით (250 მლნ კმ).

## რესურსები ინტერნეტში
* C/2020 F3 (NEOWISE) – Comet Watch

კატეგორია:2020 წელს აღმოჩენილი ასტრონომიული ობიექტები
ჭია-წურბელა

**ჭია-წურბელა** () — მწერი ფოთლიჭამიასებრთა ოჯახისა. მნიშვნელოვნადაა გავრცელებული აღმოსავლეთ საქართველოში, განსაკუთრებით დაბლობ ზონაში. დიდ ზიანს აყენებს გაზაფხულის ნარგავებს, ნაკლებად — საშემოდგომო ხორბალს, რომელიც მავნებლის აქტიური ფაზისათვის საკმაოდ მოძლიერებულია. ზიანი მოაქვს ხოჭოსა და მატლს. მატლი ფოთლის ზედა მხარეს იკვებება, რის შედეგადაც მასზე ჩნდება განიერი და ბაცი ფერის ზოლები, თვითონ ფოთოლი ყვითლდება და ხმება. ხოჭოები ფოთლებში ჭრიან ხვრელებს. ძირითადად აზიანებს შვრიას, ქერს და გაზაფხულის ხორბლის მაგარ ჯიშებს. მავნებელს ერთწლიანი გენერაცია აქვს.

ბრძოლის ღონისძიებები: თესლბრუნვა, მაგარი ხორბლის ნაცვლად რბილი ხორბლის თესვა, რომელიც შედარებით გამძლეა მავნებლების მიმართ.

## სქოლიო 
კატეგორია:ფოთლიჭამიასებრნი
იგორ ბოგომოლოვი

**იგორ ბოგომოლოვი** (დ. 17 ივლისი, 1932, თბილისი — გ. იანვარი, 2003) — მეცნიერი, პედაგოგი, პოლიტიკოსი, ფილოლოგი.

1954 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიური ფაკულტეტი (რუსული ენისა და ლიტერატურის განყოფილება).
1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 

## რესურსები ინტერნეტში
*იგორ ბოგომოლოვი   — საქართველოს პარლამენტის ოფიციალური საიტი

 

კატეგორია:დაბადებული 17 ივლისი
კატეგორია:დაბადებული 1932
კატეგორია:გარდაცვლილი    2003
კატეგორია:საქართველოს IV მოწვევის პარლამენტის წევრები
მიხეილ ყაზბეგი

მინი|მიხეილ ყაზბეგი
**მიხეილ გაბრიელის ძე ყაზბეგი** (დ. 15 ივნისი, 1805 — გ. 18 ივნისი, 1876) — რუსეთის იმპერიის არმიის გენერალ-მაიორი (1859), მწერალ ალექსანდრე ყაზბეგის მამა.

ყაზბეგიანთ (ჩოფიკაშვილების) საგვარეულოს წარმომადგენელი; მოურავ გაბრიელ ყაზბეგის შვილი. სწავლობდა თბილისის წარჩინებულთა სასწავლებელში. იყო რუსეთის არმიის პრაპორშჩიკი (1819), შემდეგ ლაიბგვარდიის კაზაკთა პოლკის როტმისტრი. მონაწილეობდა კავკასიის მთიელებთან ბრძოლებში. დარღოს ლაშქრობაში (1845) თავის გამოჩენისთვის მიიღო პოლკოვნიკის წოდება. 1850-1859 წლებში იყო თბილისის გუბერნიის მთიელ ხალხთა მმართველი. გამოირჩეოდა დესპოტური ხასიათით. 1859 წლიდან — გენერალ-მაიორი. დაჯილდოებული იყო წმ. გიორგის IV ხარისხის ორდენით (1852). ცოლად ჰყავდა თავად ესტატე თარხნიშვილის ასული ელისაბედი (კეკე; გ. 1888). მათი შვილი იყო ალექსანდრე ყაზბეგი.

## ლიტერატურა
* უცნობი ყაზბეგი / ზაზა აბზიანიძე // ალექსანდრე ყაზბეგი : საიუბილეო კრებული / რედაქტორი: ირმა რატიანი; შოთა რუსთაველის ქართული ლიტერატურის ინსტიტუტი. თბილისი: [გ.გ.], 2014. ISBN 9789941133930;
* Казбек, Михаил Гаврилович / С. Н. П. // Русский биографический словарь, т. 8 (1897): Ибак — Ключарев, с. 381.

კატეგორია:დაბადებული 15 ივნისი
კატეგორია:დაბადებული 1805
კატეგორია:გარდაცვლილი 18 ივნისი
კატეგორია:გარდაცვლილი 1876
კატეგორია:რუსეთის იმპერიის გენერალ-მაიორები
კატეგორია:ქართველი აზნაურები
კატეგორია:წმინდა გიორგის IV ხარისხის ორდენის კავალრები
კატეგორია:ქართველი სამხედრო მოღვაწეები
წიწმატურა

**წიწმატურა** () — ერთწლოვანი ბალახოვანი მცენარე კომბოსტოსებრთა ოჯახისა. სიმაღლეში საშუალოდ 20–30 სმ-ია, ზოგადად — 8–60. აქვს მთავარღერძიანი ფესვთა სისტემა და წვრილი თითისტარისებრი ფესვი. ღერო სწორმდგომია, სუსტადაა დატოტვილი, ძირში უბრალოდ შებუსული ან ტოტისებური ბეწვებითაა. ღეროს ქვედა ნაწილში ფოთლები ყუნწიანია, ფრთისებრდანაკვთული, სიგრძით 5–10 სმ, წაწვეტებული, სამკუთხა ან დაკბილულია. ღეროზე მორიგეობითაა განლაგებული მცირე რაოდენობის მოგრძო-ლანცეტისებური, კიდემთლიანი ფოთლები. ზედა ნაწილში ისრისებური ძირის მქონე ხაზური ფოთლებია. მტევნისებურ ყვავილედში შეკრებილია წვრილი, თეთრი ფერის ყვავილები. ნაყოფი სამკუთხოვანი ჭოტაკია, სიგრძეში 5–8 მმ. თესლები ოვალურია. აღმოცენების მინიმალური ტემპერატურაა +1–2 °C. აღმონაცენი ჩნდება მარტ-მაისში, აგვისტო-სექტემბერში, ნაყოფიანობს ივნის-აგვისტოში, ხანდახან სექტემბერშიც. ერთი მცენარე 273&nbsp;000 თესლს ივითარებს. ცხოველმყოფელობას ინარჩუნებს 35 წლამდე.

აყვავებას იწყებს აპრილ-მაისში და ყვავილობს ზაფხულის განმავლობაში. ნაყოფი სიმწიფეში შედის მთელი ვეგეტაციის პერიოდის განმავლობაში. სარეველა ბალახია. გავრცელებულია მთელ საქართველოში; გვხვდება გზისპირებზე, მინდვრებზე, დანაგვიანებულ ადგილებში. ერთ ინდივიდს ზაფხულის განმავლობაში 3-5 თაობის მოცემა შეუძლია, რაც განაპირობებს მის ასეთ ფართო გავრცელებას.

შეიცავს მთრიმლავ ნივთიერებებს, ვაშლისა და ღვინის მჟავებს, ქოლინს, აცეტილქოლინს, ასკორბინის მჟავას და საპონინებს. ყვავილობის დროს, მშრალ ამინდში, დილის ნამშემშრალზე აგროვებენ მის მიწისზედა ნაწილებს (უთესლო ნედლეულს). მცენარეს ჭრიან მაკრატლით ან სეკატორით. აშრობენ ჩრდილში, ფარდულში ან თუნუქის სახურავიან სხვენებზე, კარგი ვენტილაციის პირობებში.

ხალხურ მედიცინაში წიწმატურას იყენებენ სისხლჩაქცევებისა და ფარული სისხლისდენის შესაჩერებლად, აგრეთვე როგორც სისხლაღმდგენ საშუალებად.

ქართლურად ეწოდება **ხაჭმაჭიჭა**; კახურად – **ხეჭეჭორა**; ფშავურად, მთიულურად, გარეკახურად, ქიზიყურად – **ხაჭიჭორა**, **ყაჭიჭორა**; მოხევურად – **წიწმატაი**; თუშურად – **სანება**, **ხავარტა**; ხევსურულად – **შურშენა**; ჯავახურად – **ჩიტის პური**; სომხითურად – **ჩიტიპურა**, **წიწმატა**; იმერულად, ლეჩხუმურად, გურულად და აჭარულად – **ოდელია**, **ოდელიე**; წალკურად, რაჭულად, ზემოიმერულად – **ხარიკბილა**, **ხარიკრიჭა**; მეგრულად – **ტყარი წიწმარტე**.

## სქოლიო 
კატეგორია:კომბოსტოსებრნი
გაბრიელ ყაზბეგი

**გაბრიელ ყაზიბეგის ძე ყაზბეგი** (ყაზიბეგიშვილი, ნამდვილი გვარი — ჩოფიკაშვილი; დ. დაახლ. 1760 — გ. 10 მარტი, 1817, სტეფანწმინდა; დაკრძალულია იქვე, საგვარეულო ეკლესიის ეზოში) — ქართველი სამხედრო და პოლიტიკური მოღვაწე, ხევის მმართველი. მწერალ ალექსანდრე ყაზბეგის პაპა.

სტეფანწმინდის მოურავის ყაზიბეგ ჩოფიკაშვილის ძე. მამის გარდაცვალების შემდეგ, 1788 წელს ქართლ-კახეთის მეფე ერეკლე II-მ სტეფანწმინდის მოურავად გაბრიელი დანიშნა; შემდეგ აზნაურობაც ებოძა. მასვე ევალებოდა დარიალის ხეობის დაცვა და რუსეთთან დამაკავშირებელი გზის უსაფრთხოების უზრუნველყოფა. გაბრიელ ჩოფიკაშვილი განსაკუთრებით დაწინაურდა რუსეთის მიერ ქართლ-კახეთის ანექსიის (1801) შემდეგ. რუსეთის ჯარის საქართველოში გადაადგილების მხარდაჭერისთვის მოურავი (რუსული დოკუმენტებით — კაპიტან-ისპრავნიკი გაბრიელ კაზიბეკოვი) ოქროს მედლით (იმპერატორ ალექსანდრე I-ის გამოსახულებით ცისფერ ბაბთაზე) დააჯილდოვეს, 1803 წელს კი მაიორის წოდება მიანიჭეს. ამავე პერიოდში გაბრიელმა გვარად „ყაზბეგი“ აირჩია. რუსეთის წარმომადგენლები მისივე გვარსახელის მიხედვით ყაზბეგს უწოდებდნენ სოფელ სტეფანწმინდასაც. ხევში დიდი ავტორიტეტით სარგებლობდა, მაგრამ 1804 წელს აჯანყებულმა მთიულებმა მისი გადაბირება ვერ შეძლეს და გაბრიელ ყაზბეგი ბოლომდე რუსეთის ერთგული დარჩა როგორც 1804 წლის გამოსვლების, ასევე 1812 წლის კახეთის აჯანყების დროს. მისი ორივე ვაჟი — მიხეილი და ნიკოლოზი რუსეთის არმიაში მსახურობდნენ. გაბრიელ ყაზბეგი არის მისი შვილიშვილის, ალექსანდრე ყაზბეგის რომან „ელგუჯას“ ერთ-ერთი პერსონაჟის — სვიმონ ჩოფიკაშვილის პროტოტიპი.  

## ლიტერატურა
* ხევი / სერგი მაკალათია. ტფილისი : სასწავლო-პედაგოგიური სექტორი, 1934;
* მასალები ალექსანდრე ყაზბეგის ბიოგრაფიისათვის : ყაზბეგების საგვარეულოს მოღვაწენი / ვანო შადური ; რედაქტორი: ს. ჯორბენაძე ; თბილისი : თბილისის უნივერსიტეტის გამომცემლობა , 1985; გვ. 19-27.

კატეგორია:დაბადებული 1760-იანები
კატეგორია:გარდაცვლილი 10 მარტი
კატეგორია:გარდაცვლილი 1817
კატეგორია:ქართველი აზნაურები
კატეგორია:რუსეთის იმპერიის ოფიცრები
კატეგორია:მოურავები
გრიგოლ ჯოჯუა

**გრიგოლ (გოჩა) ჯოჯუა** (დ. 24 სექტემბერი, 1962, თბილისი) — ქართველი პოლიტიკოსი, ფილოლოგი.

1989 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1994-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „საქართველოს რადიკალური მონარქისტული კავშირი“. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები“.

## რესურსები ინტერნეტში
*გრიგოლ ჯოჯუა — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) 

## სქოლიო
კატეგორია:დაბადებული 24 სექტემბერი
კატეგორია:დაბადებული 1962
კატეგორია:საქართველოს III მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გრიგოლ
მწვანე ძურწა

**მწვანე ძურწა**

საქართველოში გვხვდება ყველგან. ქართლ-კახეთში ცნობილია როგორც **ძურწაბალახი**, ზემო იმერეთში – **ღომფეტვა**, **ურნაველის ბალახი**, რაჭაში – **ღომა**, ლეჩხუმში – **ღომისთავა**. ჭანურად ეწოდება **მტკუი ქურუმი**.

## სქოლიო 
კატეგორია:ძურწა
წითელი კოშკი ჰალეში

**წითელი კოშკი ჰალეში** () — 1915 წლის ზეთის საღებავებით შესრულებული ტილო, რომელის ავტორია გერმანელი ექსპრესიონისტი მხატვარი ერნსტ ლუდვიგ კირხნერი. ამჟამად ნახატი ინახება ქალაქ ესენში, ფოლკვანგის მუზეუმში. ნახატის სიმაღლე 120 სმ-ია, ხოლო სიგანე — 91 სმ.

## სქოლიო
კატეგორია:ნახატები ანბანის მიხედვით
კატეგორია:1915 წლის ნახატები
კატეგორია:ერნსტ ლუდვიგ კირხნერის ნახატები
მარია კლემენტინა ავსტრიელი (1798-1881)

**მარია კლემენტინა ავსტრიელი** (, ; დ. 1 მარტი, 1798, ვენა, ავსტრია — გ. 3 სექტემბერი, 1881, უაზა, საფრანგეთი) — ჰაბსბურგ-ლოთარინგიის დინასტიის წარმომადგენელი. საღვთო რომისა და ავსტრიის იმპერატორ ფრანც II-ისა და დედოფალ მარია ტერეზა სიცილიელის ასული. სალერნოს პრინცესა როგორც პრინც ლეოპოლდო სიცილიელის მეუღლე.

## ბიოგრაფია 
მარია კლემენტინა დაიბადა 1798 წლის 1 მარტს ვენაში. იგი იყო საღვთო რომისა და ავსტრიის იმპერატორ ფრანც II-ისა და მისი მეორე ცოლის, დედოფალ მარია ტერეზა სიცილიელის შუათანა ქალიშვილი. 
მარცხნივ|მინი|328x328პქ|სალერნოს პრინცესა მარია კლემენტინა
მისი უფროსი და-ძმები იყვნენ: საფრანგეთის იმპერატრიცა მარია ლუიზა, ავსტრიის იმპერატორი ფერდინანდ I და ბრაზილიისა და პორტუგალიის იმპერატრიცა მარია ლეოპოლდინა ავსტრიელები. იგი ასევე იყო საქსონიის კრონპრინცესა მარია კაროლინას, ერცჰერცოგი ფრანც კარლისა და ერცჰერცოგინია მარია ანა ავსტრიელის უფროსი და.

თავისი დების ქორწინებებით იგი ცოლის დად ერგებოდა საფრანგეთის იმპერატორ ნაპოლეონ I-ს, პორტუგალიისა და ბრაზილიის იმპერატორ პედრუ I-სა და საქსონიის მეფე ფრიდრიხ ავგუსტ II-ს.

1816 წლის 28 ივლისს მარია კლემენტინა შონბურნის სასახლეში, ვენაში დაქორწინდა თავისი დედის ძმაზე, სალერნოს პრინც ლეოპოლდო სიცილიელზე, რომელიც იყო ორი სიცილიის მეფე ფრანჩესკო I-ისა და დედოფალ მარია ისაბელ ესპანელის უმცროსი ვაჟი.

მარია კლემენტინას ქმართან ოთხი შვილი შეეძინა, რომელთაგან მხოლოდ ერთი გოგონა გადარჩა. მისი ერთადერთი ქალიშვილი, პრინცესა მარია კაროლინა 1844 წელს ნეაპოლში დააქორწინეს ომალის ჰერცოგ ანრი ორლეანელზე, რომელიც იყო საფრანგეთის მეფე ლუი ფილიპ I-ისა და დედოფალ მარია ამალია სიცილიელის შუათანა ვაჟი.

1851 წელს მარია კლემენტინა დაქვრივდა, რის შემდეგაც მეორედ აღარ დაქორწინებულა. მას შემდეგ, რაც 1860 წელს იტალია გაერთიანდა და სიცილიაში ბურბონთა მმართველობა დაემხო, მარია კლემენტინა საფრანგეთში გაიქცა და თავის ქალიშვილთან ცხოვრობდა. მას შემდეგ, რაც 1869 წელს მისი ქალიშვილიც გარდაიცვალა, იგი ზრუნავდა მის ობლებსა და ქვრივ ქმარზე. სწორედ ასე გაატარა მან სიცოცხლის უკანასკნელი წლები და გარდაიცვალა 1881 წლის 3 სექტემბერს უაზაში, საფრანგეთში, 83 წლის ასაკში.

## შვილები 
# მკვდარშობილი გოგონა (1819);
# მარია კაროლინა (1822-1869), ცოლად გაჰყვა ომალის ჰერცოგ ანრი ორლეანელს, რომელთანაც შვიდი შვილი შეეძინა;
# ლუდოვიკო კარლო (1824), გარდაიცვალა ჩვილი;
# მკვდარშობილი გოგონა (1829);

## წინაპრები 

## ლიტერატურა 
* Constantin von Wurzbach: Habsburg, Maria Clementine Franzisca Josepha. In: Biographisches Lexikon des Kaiserthums Oesterreich. 7. Theil. Kaiserlich-königliche Hof- und Staatsdruckerei, Wien 1861, S. 43 (Digitalisat).
* Hellmut Andics: Die Frauen der Habsburger Wilhelm Heyne Verlag GmbH München (1997) ISBN 3-453-07034-8
* Thea Leitner: Habsburgs verkaufte Töchter, Piper Verlag (1997) ISBN 3-492-21827-X
* Richard Reifenscheid: Die Habsburger, Weltbild, ISBN 3-85001-484-3

კატეგორია:დაბადებული 1 მარტი
კატეგორია:დაბადებული 1798
კატეგორია:გარდაცვლილი 3 სექტემბერი
კატეგორია:გარდაცვლილი 1881
კატეგორია:ჰაბსბურგ-ლოთარინგიელები
კატეგორია:ავსტრიის პრინცესები
კატეგორია:დედოფალ მარია ლუიზას ორდენის კავალრები
კატეგორია:ვენაში დაბადებულები
რევაზ ჯაფარიძე

**რევაზ ჯაფარიძე** (დ. 23 მაისი, 1923,  სოფელი ბაჯითი, საჩხერის რაიონი  —  გ. 30 აგვისტო, 1999)  — ქართველი მწერალი.

1956 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი.  1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“.  დაკრძალულია მწერალთა და საზოგადო მოღვაწეთა დიდუბის პანთეონში. თბილისში არსებობს რევაზ ჯაფარიძის ქუჩა.

## რესურსები ინტერნეტში
*რევაზ ჯაფარიძე  — საქართველოს პარლამენტის ოფიციალური საიტი

 

კატეგორია:დაბადებული 18 მარტი
კატეგორია:დაბადებული 1935
კატეგორია:გარდაცვლილი     30 აგვისტო
კატეგორია:გარდაცვლილი     1999
კატეგორია:საქართველოს III მოწვევის პარლამენტის წევრები
კატეგორია:დიდუბის პანთეონში დაკრძალულები
კატეგორია: საჩხერის მუნიციპალიტეტში დაბადებულები
რ
კატეგორია:შოთა რუსთაველის სახელობის პრემიის ლაურეატები
კატეგორია:მწერლები ანბანის მიხედვით
რქაწითელი მუსკატური

**რქაწითელი მუსკატური** — ქართული თეთრყურძნიანი სელექციური სასუფრე-საღვინე ვაზის ჯიში. 

გამოყვანილია საქართველოს სასოფლო-სამეურნეო ინსტიტუტის კათედრაზე. ავტორები: ვ. ქანთარიასა და ნ. ჩახნაშვილი. მშობელ წყვილებად გამოყენებულია რქაწითელი და ალექსანდრიული მუსკატი. 

## ბოტანიკური აღწერა
ზრდასრული ფოთოლი საშუალო ზომისაა, მომრგვალო ფორმის, სამ-ხუთნაკვთიანი. ფოთოლი ქვედა მხრიდან აბლაბუდისებრად სუსტადაა შებუსული. ყვავილი ორსქესიანია. მტევანი საშუალო ან საშუალოზე დიდი ზომისაა, ცილინდრულ-კონუსური ფორმის, საშუალო სიმკვრივის, ზოგჯერ მხრიანი. მარცვალი მომრგვალო ან მცირედ ოვალურია, ღია მომწვანო-მოყვითალო ელფერით, მზის მხარეზე მოყავისფრო ლაქებით. საკმაოდ სქელკანიანი და წვნიანია, სასიამოვნო მუსკატური გემოთი. 

მუსკატური რქაწითელი საშუალოზე ძლიერი ზრდისა და უხვმოსავლიანია. მტევნის წონა 255-270 გრამია. ყურძნის სრული სიმწიფის პერიოდში მისი შაქრიანობა აღწევს 22-24%-ს, ხოლო მჟავიანობა — 6.3 გ/ლ-ს.

მუსკატური რქაწითელი ორმაგი დანიშნულების ჯიშია. წარმატებით გამოიყენება, როგორც სასუფრე ყურძნად, ასევე მაღალხარისხიანი სუფრის თეთრი, მშრალი ღვინის დასამზადებლად.

## ლიტერატურა
*უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 554

## რესურსები ინტერნეტში
*გაზ. „ჩვენი სოფელი“, №5 (55), 15 ივლისი 2020, გვ. 15.

კატეგორია:ვაზის თეთრყურძნიანი სელექციური სასუფრე ქართული ჯიშები
კატეგორია:ვაზის თეთრყურძნიანი სელექციური საღვინე ქართული ჯიშები
ოლსტერი (სარაგბო კლუბი)

**ოლსტერი** — ირლანდიური სარაგბო გუნდი. მისი საშინაო არენა მდებარეობს ბელფასტში. მოიცავს ირლანდიის რაგბის კავშირის ერთ-ერთ რეგიონს — ჩრდილოეთ ირლანდიას (ირლანდია სულ 4 სარაგბო რეგიონადაა დაყოფილი, მათშორისაა ჩრდილოეთ ირლანდიაც). ოლსტერის რეგიონი მოიცავს ჩრდ. ირლანდიას სრულად და ირლანდიის რესპუბლიკაში შემავალ სამ სხვა პროვინციას.

ოლსტერი, ისევ როგორც ლენსტერი და მანსტერი, 1879 წელს დაფუძნდა. მათ მოგვიანებით შეუერთად კონახტი.

ლენსტერთან და  მანსტერთან შედარებით, ოლსტერი ნაკლებად ტიტულოვანი კლუბია. ჰეინიკენის თასი ერთადერთხელ მოიგეს 1999 წელს. 2011-12 წწ. სეზონზე კი ფინალში დუბლინელებთან წააგეს. ასევე ერთხელ აქვთ მოგებული პრო-14, 2006 წელს.

მართალია პროფესიონალურ ხანაში ის ჩამორჩა მანსტერს და ლენსტერს, სამოყვარულო ერაში (1995 წლამდე) ოლსტერი ამ გუნდებს არ ჩამოუვარდება. ირლანდიის პროვინციების თასი ოლსტერმა 26-ჯერ მოიგო, მაშინ როცა ლენსტერმა და მანსტერმა თანაბრად — 22-ჯერ.

## რესურსები ინტერნეტში 
კატეგორია:ირლანდიის სარაგბო კლუბები
გასულელებულთა დღე

უყენებს საფრანგეთის მეფე  ლუი XIII „სამართლიანს“ ულტიმატუმს. მორის ლელუარის ილუსტრაცია (1910)]]

**გასულელებულთა დღე** () — 1630 წლის ნოემბერში მომხდარი მოვლენების სახელი, როდესაც კარდინალ რიშელიეს მტრებმა შეცდომით დაიჯერეს, რომ ლუი XIII „სამართლიანი“ დაარწმუნეს თავიდან მოეშორებინა კარდინალი. *გასულელებულთა დღის* მოვლენები 1630 წლის ნოემბრის 10, 11 ან. 12 რიცხვში მოხდა. 

ანრი დე როგანის ჰუგენოტების დამარცხებისა და მანტუის ტახტზე საფრანგეთის კრეატურის  დამტკიცების შემდეგ, რიშელიემ დაიწყო მოლაპარაკებები გერმანელ პროტესტანტებთან ოცდაათწლიან ომში ჰაბსბურგთა წინააღმდეგ ალიანსის შესაქმნელად. 

პროტესტანტებთან შესაძლო ალიანსი მიუღებელი აღმოჩნდა „წმინდანთა ფრაქციისთვის“ - საფრანგეთის სამეფო კარზე არსებულ პროკათოლიკურუ ფრაქციისთვის, რომლის ყველაზე გავლენიანი წევრი საფრანგეთის მეფის დედა, მარია მედიჩი იყო. 1630 წლის ნოემბერში კარდინალ რიშელიესა და ლუი XIII-ის დედის, მარია მედიჩი ურთიერთობებმა კრიზისს მიაღწია.  ლუქსემბურგის სასახლეში გამართული შეხვედრის დროს მარია მედიჩიმ დაუყენა მეფეს ულტიმატუმი და იგი არჩევანის წინაშე დააყენა - ან კარდინალი, ან დედა. მარია მედიჩის მხარი ასევე მეფის ძმამ - გასტონ ორლეანელმა - დაუჭირა, რომელიც კარდინალის დამხობის შემდეგ საკუთარი ძალაუფლებისა და გავლენის გაზრდას გეგმავდა.

დედის ულტიმატუმის შემდეგ მეფე განმარტოვდა ვერსალის სასახლეში. რიშელიეს მოწინააღდეგეები ზეიმობდნენ გამარჯვებას, თუმცა ყველასთვის მოულოდნელად მეფე შეხვდა რიშელიეს და დაარწმუნა იგი საკუთარ მხარდაჭერაში. მარია მედიჩიმ დატოვა მეფის კარი და კომპიენში განმარტოვდა. 

„გასულელებულთა დღის“ მოვლენების შემდეგ კარდინალის ძალაუფლება და მეფის მხარდაჭერა კიდევ უფრო განმტკიცდა.

## ლიტერატურა
* 
* 
* 
* 

## სქოლიო
კატეგორია:1630
კატეგორია:საფრანგეთის ისტორია
გელა მუხაშავრია

**გელა აკაკის ძე მუხაშავრია** (დ. 10 დეკემბერი, 1938, თბილისი, — გ. 28 ივლისი, 2020, იქვე) — ქართველი ექიმი, კოლოპროქტოლოგი.

დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი (1964). 1964-1970 წლებში იყო ქარელის რაიონული საავადმყოფოს ზოგადი ქირურგი, 1967-1983 წლებში — მოსკოვის კოლოპროქტოლოგიის ინსტიტუტის თანამშრომელი, 1970-1971 წლებში — თბილისის მე–9 საავადმყოფოს ზოგადქირურგიული კლინიკის ექიმი–ორდინატორი, 1972-1983 წლებში — იმავე კლინიკის ჩირქოვანი ქირურგიისა და პროქტოლოგიის განყოფილების გამგე, 1983 წლიდან — საქართველოს კოლოპროქტოლოგიის ცენტრის დირექტორი. 2012 წლიდან არჩეული იყო საქართველოს კოლოპროქტოლოგთა ასოციაციის პრეზიდენტად. თბილისის საპატიო მოქალაქე (2016). 
## ლიტერატურა 
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. - თბ.,.- 2000.-გვ.210.

## რესურსები ინტერნეტში
კატეგორია:დაბადებული 10 დეკემბერი
კატეგორია:დაბადებული 1938
კატეგორია:გარდაცვლილი 28 ივლისი
კატეგორია:გარდაცვლილი 2020
კატეგორია:ქართველი ქირურგები
კატეგორია:თბილისის საპატიო მოქალაქეები (2016)
კატეგორია:თბილისში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
ვაცლავ ჩერნი (მრავალმნიშვნელოვანი)

**ვაცლავ ჩერნი**  შეიძლება აღნიშნავდეს:

*ვაცლავ ჩერნი —  ჩეხი ენათმეცნიერი,  ქართველოლოგი
*ვაცლავ ჩერნი — ჩეხი ლიტერატურათმცოდნე 
*ვაცლავ ჩერნი — ჩეხი პოლიტიკოსი
* ვაცლავ ჩერნი  —ჩეხი ფეხბურთელი
ვაცლავ ჩერნი

**ვაცლავ ჩერნი** (; დ. 27 მაისი, 1931, პრაღა, — გ. 21 იანვარი, 2017, იქვე) — ჩეხი ენათმეცნიერი, მთარგმნელი. კავკასიური ენების სპეციალისტი, ქართველოლოგი.

დაამთავრა კარლის უნივერსიტეტის ჰუმანიტარული ფაკულტეტი სპარსული და სომხური ენების სპეციალობით (1954). შემდეგ მუშაობდა პრაღაში გამომცემლობის რედაქტორად. 1960-იანი წლების დასაწყისიდან 1980 წლამდე მოღვაწეობდა ჩეხოსლოვაკიის მეცნიერებათა აკადემიის აღმოსავლეთმცოდნეობის ინსტიტუტში. 1990-იან წლებში მოკლე დროით კვლავ დაუბრუნდა ამ ინსტიტუტს. კითხულობდა ლექციებს ზოგადი კავკასიოლოგიის, ქართული და ჩერქეზული ენების შესახებ. მისი ძირითადი შრომები ეძღვნება კავკასიური და ქართული კულტურისა და ლინგვისტიკის სხვადასხვა საკითხს. ჩეხურად ნათარგმნი აქვს ვაჟა-ფშაველას, მიხეილ ჯავახიშვილის და ნიკო ლორთქიფანიძის, ასევე თანამედროვე ქართველი მწერლების ნაწარმოებები. დაჯილდოებულია ღირსების ორდენით (საქართველო, 2015).

## რესურსები ინტერნეტში
* 
* პრაღაში დაკრძალეს ჩეხი ქართველოლოგი ვაცლავ ჩერნი. რადიო თავისუფლება, RFE/RL. იანვარი 31, 2017.

## სქოლიო
კატეგორია:დაბადებული 27 მაისი
კატეგორია:დაბადებული 1931
კატეგორია:გარდაცვლილი 21 იანვარი
კატეგორია:გარდაცვლილი 2017
კატეგორია:ჩეხი მწერლები
კატეგორია:ჩეხი ქართველოლოგები
კატეგორია:საქართველოს ღირსების ორდენის კავალრები
დიმიტრი ყაზბეგი

**დიმიტრი (მიტკა) ნიკოლოზის ძე ყაზბეგი** (დ. 1838, სტეფანწმინდა — გ. 1880, იქვე) — ქართველი საზოგადო მოღვაწე, პედაგოგი.

დაიბადა პოდპორუჩიკ ნიკოლოზ ყაზბეგისა და სალომე დუდაროვას ოჯახში. მისი პაპა იყო სტეფანწმინდის მოურავი გაბრიელ ყაზბეგი. მის და-ძმებს შორის იყვნენ: გიორგი, გაბრიელი, რაფიელი (ფიდო) და ელისაბედი (ლიზა). დაამთავრა თბილისის კლასიკური გიმნაზია, შემდეგ სწავლა განაგრძო პეტერბურგში, სადაც ხალხოსნური იდეების გავლენის ქვეშ მოექცა. იყო ილია ჭავჭავაძის ახლო მეგობარი. 1872 წლის 7 დეკემბერს ილია ჭავჭავაძე თბილისის სათავადაზნაურო ბანკი ბანკის მმართველად აირჩიეს, ხოლო დირექტორებად — დიმიტრი ყაზბეგი და დავით ყიფიანი. ყაზბეგი თან ახლდა რუსეთში ფინანსთა სამინისტროსგან ბანკის წესდების დამტკიცების დასაჩქარებლად გამგზავრებულ ილიას. შემდგომ წლებში ძირითადად სტეფანწმინდაში ცხოვრობდა. იყო ხევის მხარის პირველი განმანათლებელი. უსასყიდლოდ შეასწავლა წერა-კითხვა რამდენიმე გლეხს, რომელთაგან გამოირჩეოდა პავლე ღუდუშაური; ეს უკანასკნელი შემდეგ თვითონაც მასწავლებლობდა. თანამედროვეთა გადმოცემით იყო ძლიერ განსწავლული და დარბაისელი პიროვნება. დიმიტრი ყაზბეგის და — ელისაბედი თავის მოგონებებში (გამოქვეყნდა 1924-1926 წლებში ჟურნალ „მნათობში“) ამტკიცებდა, რომ სწორედ დიმიტრი ყაზბეგი იყო რომანების — „ელგუჯასა“ და „ხევისბერი გოჩას“ ნამდვილი ავტორი, მათმა ბიძაშვილმა ალექსანდრე (სანდრო) ყაზბეგმა კი ამ ნაწარმოებების ხელნაწერები დიმიტრის გარდაცვალების შემდეგ მიითვისა. ამ ბრალდებას მაშინვე გამოუჩნდნენ როგორც მომხრეები (მაგ., მიხეილ ზანდუკელი), ასევე მოწინააღმდეგეები (მაგ., ვახტანგ კოტეტიშვილი). თანამედროვე ლიტერატურათმცოდნეობაში ალექსანდრე ყაზბეგის ავტორობის საკითხი ეჭვქვეშ არ დგას. 

## ბიბლიოგრაფია
* ყაზბეგი, დ. [დ. ყ.] მავნე სულები // დროშა .– 1968 – №21–22 .– გვ. 18.

## ლიტერატურა
* ყაზბეგი, ელისაბედ. დ. ყაზბეგის და ალ. ყაზბეგის ბიოგრ. მასალები. „მნათობი“, 1924 წ. № 5, 7-8; 1925 წ. № 1, 3, 4, 8-9, 10, 11, 12; 1926 წ. № 1;
* კოტეტიშვილი, ვახტანგ. ალექსანდრე ყაზბეგი და მისი ავტორობის საკითხი / [მხატვ.: ლადო წილოსანი]. - ტფ. : გამომცემლები: სოლ. ყაზბეგი, მიხ. ჩოფიკაშვილი, 1925 (ამიერ-კავკასიის რკინის გზების სტამბა-ლიტოგრაფია);
* ზანდუკელი, მიხეილ. ალექსანდრე თუ დიმიტრი ყაზბეგი? : კრიტიკული გამოკვლევა (ჩემი მოწინააღმდეგეების საპასუხოდ). - ტფილისი, 1925 (ს.მ.უ.ს. პოლიგრ. განყ. მე-3 სტამბა).
* მასალები ალექსანდრე ყაზბეგის ბიოგრაფიისათვის : ყაზბეგების საგვარეულოს მოღვაწენი / ვანო შადური ; რედაქტორი: ს. ჯორბენაძე ; თბილისი : თბილისის უნივერსიტეტის გამომცემლობა , 1985.

## სქოლიო
კატეგორია:დაბადებული 1838
კატეგორია:გარდაცვლილი 1880
კატეგორია:ქართველი პედაგოგები
კატეგორია:ქართველი საზოგადო მოღვაწეები
კენგ-ტანის ეროვნული პარკი

**კენგ-ტანის ეროვნული პარკი** — ეროვნული პარკი ტაილანდის ჩრდილო-აღმოსავლეთ ნაწილში, უბონრატჩათანის პროვინციაში. მდებარეობს მდინარე მუნზე. იგი 1981 წლის 13 ივლისს დაარსდა და ბუნების დაცვის საერთაშორისო კავშირის დაცული ტერიტორიების II კატეგორიას მიეკუთვნება.

## გეოგრაფია
პარკის ფართობი 80 კმ²-ია. დიდი ნაწილი მთიანია და ძირითადად მდინარეები: მუნი და ქჰონგი ასაზრდოებენ. ზღვის დონიდან საშუალო სიმაღლე 200 მეტრია. პარქი ხასიათდება პლატოებითა და გლუვი ბორცვებით. პარკის უმაღლესი წერტილია ბენ ტადი, რომელიც ზღვის დონიდან 543 მეტრის სიმაღლეზე მდებარეობს.

## ფლორა და ფაუნა
პარკი უმეტესწილად ფოთლოვანი ტყეებითაა დაფარული. ხარობს ჯუჯა *Shorea obtusa*, *Shorea siamensis* და *Dipterocarpus obtusifollus*. ალაგ-ალაგ მშრალი მარადმწვანე ტყეებიც გვხვდება. პარკის დიდი ნაწილს  *Eugenia cumini*, *Pterocarpus macrocarpus*, *Xylia kerril*, ბამბუკი და ბალახი იკავებს. გარეული ცხოველებიდან გვხვდება: გარეული ღორები, მყვირალა ირემი, ცივეტი, მაკაკა, გიბონი და სხვ.

## ღირსშესანიშნაობები
***დონ-ტანა** (ดอนตะนะ) — 700 მეტრის სიგრძისა და 450 მეტრის სიგანის კუნძული მდინარე მუნის შუაგულში.

***კენგ-ტანა** (แก่งตะนะ) — მდინარე მუნის უდიდესი ტალღები. მოქცევებს შორის პერიოდში ქვიშაქვის დიდი კლდე მდინარეს ორ დინებად ჰყოფს.  

***თამ-ფრა ან თამ-ფუ-მა-ნაი** (ถ้ำพระหรือถ้ำภูหมาไน) — VII-VIII საუკუნეებით დათარიღებული ქვაზე ამოკვეთილი ნიმუშები. ამჟამად ორიგინალი ქვის წარწერები ეროვნულ მუზეუმში ინახება. 

***ნამტოკ-რაკ-საი** (เส้นทางศึกษาธรรมชาติน้ำตกรากไทร) — პარკის შტაბ-ბინიდან მდინარე მუნამდე მიმავალი 500 მეტრიანი ბილიკი კლდეზე. 

***მამტოკ-ტატ-ტონი** (น้ำตกตาดโตน) — ჩანჩქერი პარკის ტერიტორიაზე.

## რესურსები ინტერნეტში
*Trekthailand

## სქოლიო
კატეგორია:IUCN კატეგორია II
კატეგორია:ტაილანდის ეროვნული პარკები
კატეგორია:1981 წელს დაარსებული დაცული ტერიტორიები
ნატალია ალექსის ასული

**ნატალია ალექსის ასული** (; დ. 21 ივლისი, 1714, სანქტ-პეტერბურგი, რუსეთი — გ. 22 ნოემბერი, 1728, მოსკოვი, რუსეთი) — რომანოვების დინასტიის წარმომადგენელი. რუსეთის იმპერატორ პეტრე I-ის ვაჟის, ალექსი პეტროვიჩისა და შარლოტა კრისტინა ბრაუნშვაიგ-ვოლფენბიუტელის ასული. იმპერატორ პეტრე II-ის უფროსი და.  პეტრე III-ის ბიძაშვილი და მარია ტერეზიას დეიდაშვილი.

## ბიოგრაფია 
ნატალია დაიბადა 1714 წლის 21 ივლისს სანქტ-პეტერბურგში. იგი იყო ცარევიჩ ალექსი პეტროვიჩისა და მისი მეუღლის, ცარევნა შარლოტა კრისტინა ბრაუნშვაიგ-ვოლფენბიუტელის პირველი შვილი. მამის მხრიდან იგი იყო რუსეთის იმპერატორ პეტრე I დიდისა და მისი პირველი ცოლის, ევდოკია ლოპუხინას შვილიშვილი და ასევე იმპერატრიცა ელიზაბეტას ძმისწული. დედის მხრიდან მისი დეიდაშვილი იყო თავად ავსტრიის იმპერატრიცა მარია ტერეზია. მას მხოლოდ ერთი უმცროსი ძმა ჰყავდა იმპერატორ პეტრე II-ის სახით. 

1715 წელს დედამისი მის ძმაზე მშობიარობას გადაჰყვა, 1718 წელს კი მოკლეს მათი მამაც. 1719 წლიდან ის და მისი ძმა რუსეთის სამეფო კარზე გადავიდნენ, სადაც მათ ძიძა, ანა ივანოვნა კრამერი ზრდიდათ.

1727 წელს მისი ძმა სრულიად რუსეთის იმპერატორი ხდება. ამით იგი თავისი მამიდების, ელიზაბეტასა და ანას შემდეგ იგი ტახტის მესამე მემკვიდრე ხდება. ამის გამო ნატალიამ გავლენიანი რუსი დიდებულის, ალექსანდრე მენშიკოვის ყურადღება მიიქცია, რომელსაც სურდა, რომ იგი თავის ვაჟზე დაექორწინებინა, თუმცა ნატალია გაუთხოვარი დარჩა.

რუსი მატიანეების შეფასებით იგი იყო ინტელიგენტი და კეთილი, რომელიც ძმაზე ყოველთვის კარგ გავლენას ახდენდა. ცნობილია ისიც, რომ და-ძმა ერთმანეთთან ძალიან ახლოს იყო.

ნატალია ალექსის ასული გარდაიცვალა 1728 წლის 22 ნოემბერს მოსკოვში, 14 წლის ასაკში, სრულიად მოულოდნელად. 1730 წელს გარდაიცვალა პეტრე II-ც, რის შემდეგაც ტახტს იმპერატრიცა ანა იკავებს, მისი დაღუპვის შემდეგ კი იწყება რუსეთის ტახტისათვის ბრძოლა მის მემკვიდრეებს შორის.

## ლიტერატურა 
* *Пчелов Е. В.* Романовы. История династии — М.: ОЛМА-ПРЕСС, 2002. — С. 106.
* *Панова Т. Д.* Кремлёвские усыпальницы. — М.: Индрик, 2003. — Сс. 159, 199—200.
* Н. И. Павленко в своей книге «Меншиков» («Наука», 1981, С. 171) сообщает, что Пётр II подарил своей сестре орден, отобранный у её предполагаемого жениха А. А. Меншикова. Однако лишение Меншиковых наград состоялось 14 (25) октября 1727 года, почти через год после награждения великой княжны орденом Святой Екатерины

* Родословная книга Всероссійскаго дворянства. // Составилъ В. Дурасов. — Ч. I. — Градъ Св. Петра, 1906. С. 41
* Корсакова В. Наталья Алексеевна (великая княжна) // Русский биографический словарь : в 25 томах. — СПб.—М., 1896—1918.

კატეგორია:დაბადებული 21 ივლისი
კატეგორია:დაბადებული 1714
კატეგორია:გარდაცვლილი 22 ნოემბერი
კატეგორია:გარდაცვლილი 1728
კატეგორია:რომანოვების დინასტია
კატეგორია:სანქტ-პეტერბურგში დაბადებულები
კატეგორია:რუსეთის იმპერატორებისა და დიდი მთავრების ასულები
კატეგორია:მოსკოვში გარდაცვლილები
ბრაიან ო’დრისკოლი

**ბრაიან ჯერალდ ო’დრისკოლი** (დ. 21 იანვარი, 1979, დუბლინი) — ირლანდიელი მორაგბე, რომელმაც მთელი თავისი კარიერა გაატარა დუბლინის ლენსტერში. მისი სათამაშო პოზიცია იყო შუამარბი. 2003-2012 წლებში იყო ირლანდიის ნაკრების კაპიტანი. 2005 წელს უკაპიტნა ბრიტანელ და ირლანდიელ ლომებს. ო’დრისკოლი მიიჩნევა ყველა დროის ერთ-ერთ საუკეთესო მოთამაშედ.

ყველაზე მეტი სანაკრებო კეპის მქონე მორაგბეთა სიაში ო’დრისკოლი მეოთხეა. მას ირლანდიის ნაკრებში 133 მატჩი აქვს ჩატარებული, ხოლო „ლომებში“ — 8. მის ანგარიშზეა 46 სანაკრებო ლელო და დღემდე ირლანდიის ნაკრების საუკეთესო მელელოვეა. ამ მაჩვენებლით ის მერვეა მსოფლიოში, ხოლო პირველი — შუამარბებს შორის. 

ო’დრისკოლს ასევე ეკუთვნის 6 ერის გათამაშების რეკორდიც 26 დადებული ლელოთი. ის არის საუკეთესო მელელოვე ჰეინიკენის თასზე (30 ლელო) ირლანდიელებს შორის. 2006, 2007 და 2009 წლებში ო’დრისკოლი 6 ერის ჩემპიონატის  საუკეთესო მოთამაშედ დასახელდა.

2016 წლის 17 ნოემბერს ო’დრისკოლი შეიყვანეს მსოფლიო რაგბის დიდების ხევანში. ამჟამად ის მუშაობს *BT Sport* და *ITV Sport* ტელევიზიებისთვის როგორც რაგბის ანალიტიკოსი.

## სქოლიო 
კატეგორია:დაბადებული 21 იანვარი
კატეგორია:დაბადებული 1979
კატეგორია:ირლანდიელი მორაგბეები
კატეგორია:ცოცხალი ადამიანები
OnePlus 6T

**OnePlus 6T** — ჩინური კომპანია OnePlus-ის მიერ 2018 წლის 29 ოქტომბერს ნიუ-იორკში წარმოდგენილი სმარტფონი. პრეზენტაცია გამართა კომპანია OnePlus-ის გენერალურმა დირექტორმა პიტ ლაუმ (Pete Lau).

ინდოეთში პრეზენტაციისას დამყარდა გინესის რეკორდი, როდესაც სხვადასხვა ქალაქებში ერთდროულად 559 ადამიანმა გახსნა ახალი OnePlus 6T-ის ყუთები.

2018 წლის დეკემბერში გამოვიდა ვერსია OnePlus 6T McLaren Edition. სერია OnePlus 6T არის სერია OnePlus 5T-ის შთამომავალი.

## მაჩვენებლები 
### კამერა 
DxOMark-მა OnePlus 6T-ის კამერა 101 ქულით შეაფასა. მაშინვე სმარტფონმა დაიკავა მე-11 ადგილი DxOMark-ის რეიტინგში, გაუსწრო რა iPhone X-ს.

## ხელმისაწვდომობა 
OnePlus 6T არის OnePlus-ის პირველი სმარტფონი, რომელიც გაიყიდა შეერთებულ შტატებში. ჩინეთში OnePlus 6T McLaren Edition-ის პირველი პარტია გაიყიდა 60 წამში გაყიდვების დაწყებიდან.

## გამოხმაურება 
2019 წლის ივნისში გახდა ცნობილი OnePlus 6 და OnePlus 6T-ის მფლობელთა პირადი მონაცემების მასშტაბური გაჟონვის შესახებ. დაუცველობა აღმოაჩნდა Shot OnePlus-ის აპლიკაციას. OnePlus-მა უსაფრთხოების პატჩი გამოუშვა 2019 წლის ივლისში.

## რესურსები ინტერნეტში 
* OnePlus 6T
* iPhone XR vs OnePlus 6T: ხელმისაწვდომი ფლაგმანების შერკინება

## სქოლიო 
კატეგორია:მობილური ტელეფონები
კატეგორია:სმარტფონები
ღუდუშაური

საკუთარი სახელი **ღუდუშაური** შეიძლება აღნიშნავდეს ერთ-ერთ შემდეგ პიროვნებათაგანს:

* ალუდა ღუდუშაური — იურისტი, პოლიტიკოსი
* ბართლომე ღუდუშაური — სასულიერო პირი 
* ირაკლი ღუდუშაური-შიოლაშვილი — საქართველოს კათოლიკოს-პატრიარქ ილია II-ის ერისკაცობის სახელი და გვარი 
* ირაკლი ღუდუშაური — ინჟინერი, პოლიტიკოსი
* ლევან ღუდუშაური — სპორტსმენი (მოკრივე), პედაგოგი
* ოთარ ღუდუშაური — ტრავმატოლოგ-ორთოპედი
* შიოლა ღუდუშაური — სნოს ციხის მფლობელი

კატეგორია:ღუდუშაურები
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
წერნაქი

**წერნაქი** — წითელი, მეწამული ფერის საღებავი, გამოიყენება თიხის ჭურჭლის მოსახატად. წერნაქი გამშრალ თიხის ჭურჭელს გამოწვის წინ უნდა წაესვას. თავიდან იგი მიწის ფერისაა, მაგრამ გამოწვის შედეგად წითლდება.  

წერნაქი ბუნებაში სამი სახითაა წარმოდგენილი: იგი ან კლდეშია, საიდანაც ხელით გამოიღებენ, ან მინდორშია მიმობნეული, ანკიდევ ფიქალ ქვებს შორისაა მოქცეული. იგი არსებობს ფხვნილის ან „კაკლისტოლა კორხების“ სახით.

წერნაქის გამოყენებას ქართულ კერამიკაში უძველესი ტრადიციები აქვს. ამის დადასტურებაა ძვ. წ. II ათასწლეულის შუა ხანებით დათარიღებული მოწერნაქებული ჭურჭელი თრიალეთის ყორღანებიდან. ძველ საქართველოში წერნაქს სახლის ნაწილების მოსახატავადაც იყენებდნენ. დასავლეთ საქართველოში გასულ საუკუნეში ამ საღებავს ზანდუკების დასაჭრელებლად ხმარობდნენ.

აღმოსავლეთ საქართველოში წერნაქის საბადოებად მიჩნეულია კასპის მუნიციპალიტეტში ფაშიანის გორა, რომელსაც ახალქალაქელი მეჭურჭლეები იყენებდნენ, ქიზიყელი მეჭურჭლეები კი კარდანახის მთაში მოიპოვებდნენ. შიდა კახეთის ოსტატები გარე კახეთიდან — მარტყოფ-ლილო-პატარძეულის მიდამოებიდან ეზიდებოდნენ. მცხეთელებისათვის წერნაქის ბუდედ ბებრისციხის შემოგარენი ითვლებოდა. შროშელ მეჭურჭლეებს იგი ზესტაფონის მუნიციპალიტეტის სოფელ კვალითიდან მოჰქონდათ.

## ლიტერატურა
* ქართული მატერიალური კულტურის ეთნოგრაფიული ლექსიკონი, თბ., 2011 ISBN 978-9941-10-489-3

## რესურსები ინტერნეტში
* წერნაქი

კატეგორია:მეთუნეობა
დავითი (პროვინციის მეფე)

**დავით ანდრონიკეს ძე** — XIV საუკუნის ქართველი დიდგვაროვანი, „პროვინციის მეფე“ (1354-1382). მიჩნეულია დავით VIII-ის შვილიშვილად. 

დავითმა 1382 წლის სიგელით მამულები უბოძა ოქონის საყდარს, მასში აღნიშნულია დავითის ზეობის 28-ე ინდიქტიონი, რომლის მიხედვითაც დავითის „მეფობა“ 1354 წლიდან უნდა იწყებოდეს. ამავე სიგელში დასახელებული არიან მისი შვილები — გიორგი და ალექსანდრე. ანდრონიკე „მეფეს“ ორი ვაჟი ჰყავდა: დავითი და გიორგი ალასტანელი, ორივეს „პროვინციის მეფობაზე“ ჰქონდა პრეტენზია, ამიტომ სამფლობელო მამულები განაწილდა. გიორგის, როგორც უფროსს, მიუღია სამფლობელოების ძირითადი ტერიტორიები — ალასტანი და მისი რეგიონი. აქედან გამომდინარე, მიიღო მან ზედწოდება „ალასტანელი“, დავითი თავისი მამის სამფლობელოებსაც დაეუფლა შიდა ქართლში. 1382 წლის შემდეგ მის შესახებ ცნობები არ მოიპოვება.
## ლიტერატურა
* ნინიძე დ., „პროვინციის მეფეები“ XIV–XV საუკუნეების საქართველოში, თბ., 1995;

კატეგორია:ქართველი დიდებულები
კატეგორია:პიროვნებები გაურკვეველი დაბადების თარიღით
კატეგორია:პიროვნებები გაურკვეველი გარდაცვალების თარიღით
კატეგორია:XIV საუკუნის ქართველები
თამაზ ბოლქვაძე

**თამაზ ბოლქვაძე** (დ. 16 აგვისტო, 1954, სოფელი ახო, ქედის რაიონი)  — ქართველი ეკონომისტი, მეცნიერი, პოლიტიკოსი.

1978 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი  პარტიული სიით, საარჩევნო ბლოკი „სრულიად საქართველოს აღორძინების კავშირი“. 

## რესურსები ინტერნეტში
*თამაზ ბოლქვაძე — საქართველოს პარლამენტის ოფიციალური საიტი

 

კატეგორია:დაბადებული 16 აგვისტო
კატეგორია:დაბადებული 1954
კატეგორია:საქართველოს IV მოწვევის პარლამენტის წევრები
დავითგარეჯის მოწამეები

**დავითგარეჯის მოწამეები** — საქართველოს მართლმადიდებელი ეკლესიის წმინდა მოწამეთა რამდენიმე ჯგუფის საერთო სახელი.

## აღდგომას მოწყუეტილი მოწამეები
აღდგომის დღესასწაულზე მაჰმადიანთა მიერ გარეჯის უდაბნოს მონასტრის აღდგომის ეკლესიასთან დახოცილი მოწესეები. უცნობია, თუ როდის მოხდა ეს ფაქტი ან ვინ იყვნენ ის მაჰმადიანები, რომლებიც თავს დაესხნენ გარეჯელ ბერებს. საქართველოს სამოციქულო მართლმადიდებელი ეკლესიის მიერ წმინდანებად არიან შერაცხილნი. ხსენების დღედ დაწესებულია ბრწყინვალე შვიდეულის სამშაბათი.

## 1692 წლის მოწამეები
1692 წელს დავით გარეჯელის ლავრას თავს დაესხა შეიარაღებული ლეკების რაზმი. თავდასხმის დროს წინამძღვარი ონოფრე მაჭუტაძე მონასტერში არ იმყოფებოდა, მის მაგივრად კი სამონასტრო საქმეებს შიო მღვდელმონაზონი განაგებდა. ლეკებმა შიო მღვდელმონაზონი, დავით მწირი, პავლე და, სავარაუდოდ, მონასტერში მყოფი სხვა ბერები წამებით დახოცეს. ერთ-ერთმა მოწესემ, გაბრიელმა გაქცევა სცადა, თუმცა ლეკებმა ისიც შეიპყრეს და მოკლეს. ისინი საქართველოს სამოციქულო მართლმადიდებელი ეკლესიის მიერ წმინდანებად არიან შერაცხილნი. ხსენების დღედ დაწესებულია 1(14) ივნისი.

## 1851 წლის მოწამეები
1851 წლის 18 ივლისს დავით გარეჯელის ლავრას თავს დაესხა თექვსმეტი შეიარაღებული ლეკისაგან შემდგარი რაზმი. ლეკებმა მონასტერში მყოფი ჩვიდმეტი მოწესე ტყვედ შეიპყრეს და შვიდი მათგანი — გერონტი მღვდელმონაზონი, გერმანე მონაზონი, ბესარიონ მონაზონი, დიაკვანი სვიმონ ლომიძე, სერაპიონ მღვდელმონაზონი, მორჩილი მიხეილ ქართველიშვილი, დიაკვანი ოთარ ელიოზიშვილი წამებით დახოცეს. ისინი საქართველოს სამოციქულო მართლმადიდებელი ეკლესიის მიერ წმიდანებად არიან შერაცხილნი. ხსენების დღედ დაწესებულია 12(25) აგვისტო.

## ლიტერატურა
* ძველი ქართული აგიოგრაფიული ლიტერატურის ძეგლები, წგ. 4, თბ., 1968, წგ. 6, თბ., 1980; 
* მღვდელმონაზონი ისაკ. წამება წმიდათა მამათა, შემოკლებული ისტორია. ხელნაწერთა ეროვნული ცენტრი. ქართულ ხელნაწერთა H კოლექცია, #649; 
* სპირიდონ გრძელიშვილი. აოხრება წმიდის დავით გარეჯის უდაბნოსა, ჟურნ.: „საქართველოს სასულიერო მახარებელი“, I, ტფ., 1868. 
* ლომინაძე ბ., ქართული ფეოდალური ურთიერთობის ისტორიიდან, I, თბ., 1966; 
* მენაბდე ლ., ძველი ქართული მწერლობის კერები, ტ. 1, თბ., 1962; 
* მირიანაშვილი ლ., აღდგომას წამებულ გარეჯელ ბერთა უცნობი ტიპის სამარტვილე (წმ. ელია წინასწარმეტყველის ეკლესიად ცნობილი ნაგებობის რეალური ფუნქციის დადგენისათვის), «ისტორიისა და ეთნოლოგიის ინსტიტუტის შრომები», VIII, თბ., 2008; 
* ქავთარია მ., დავით გარეჯის ლიტერატურული სკოლა, თბ., 1965; 
* ჯოჯუა თ., აღდგომას მოწყვედილ გარეჯელ მამათა „მარტვილობის“ მიხეილ საბინინის უცნობი რუსული რედაქცია, კრ.: საქართველოს სიძველენი, ტ. 9, თბ., 2006;

კატეგორია:ქართველი წმინდანები
დავითი (წერეთელი)

**დავითი** (გვარად *წერეთელი*) (დ. 1781 — გ. 14 თებერვალი, 1853) — ქართველი საეკლესიო მოღვაწე. გენერალ-მაიორ ზურაბ ქაიხოსროს ძე წერეთლის ვაჟი. 

1796 წელს ბერად აღიკვეცა გელათის მონასტერში. 1804 წელს ჯრუჭის მონასტრის არქიმანდრიტი გახდა. დიდი ამაგი დასდო ჯრუჭის ქართული კულტურის კერას. 1804 წელს მთავარეპისკოპოსად აკურთხეს, მალე მიტროპოლიტის ხარისხი მიიღო. 1829 წელს დანიშნეს მიტროპოლიტად სამეგრელოში, სადაც რამდენიმე ეკლესია ააშენა. თავადაზნაურობის მოთხოვნით, 1843 წელს დავითი რუსეთის ხელისუფლებამ იმერეთის საეკლესიო საქმეებს ჩაუყენეს სათავეში, იქვე მოღვაწეობდა სიკვდილამდე. დასაფლავებულია ჯრუჭის მონასტერში, წერეთელთა საგვარეულო სასაფლაოზე. 

## ლიტერატურა
კატეგორია:დაბადებული 1781
კატეგორია:გარდაცვლილი 14 თებერვალი
კატეგორია:გარდაცვლილი 1853
კატეგორია:ქართველი საეკლესიო მოღვაწეები
კატეგორია:წერეთლები
დავითიანი (მრავალმნიშვნელოვანი)

სახელს **დავითიანი** შეიძლება ჰქონდეს ერთ-ერთი შემდეგი მნიშვნელობათაგანი:

## გეოგრაფია
* დავითიანი — სოფელი ზუგდიდის მუნიციპალიტეტში
* დავითიანი — სოფელი ლაგოდეხის მუნიციპალიტეტში

## პიროვნებები
* აკაკი დავითიანი — ენათმეცნიერი
* არჩილ დავითიანი — მთარგმნელი

## სხვა
* დავითიანი (ორმოცი მოწამის ეკლესია) — კულტურის ძეგლი გურჯაანის მუნიციპალიტეტში
* „დავითიანი“ — დავით გურამიშვილის პოეტური თხზულება
* „დავითიანი“ (S-1598) — თხზულების ავტოგრაფული ხელნაწერი

## იხილეთ აგრეთვე
* დავითიანნი — საქართველოს საპატრიარქოსთან არსებული ახალგაზრდული მოძრაობა
რევაზ გაგულაშვილი

**რევაზ გაგულაშვილი** (დ. 2 ივლისი, 1955, სენაკი) — ქართველი  ინჟინერი, პოლიტიკოსი.

1977 წელს დაამთავრა თბილისის სახელმწიფო პოლიტექნიკური ინსტიტუტის სამშენებლო ფაკულტეტი.  1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 

## რესურსები ინტერნეტში
*რევაზ გაგულაშვილი — საქართველოს პარლამენტის ოფიციალური საიტი

 

კატეგორია:დაბადებული  2 ივლისი
კატეგორია:დაბადებული 1955
კატეგორია:საქართველოს IV მოწვევის პარლამენტის წევრები
დავით გადელია

**დავით გადელია** (დ. 1 მარტი, 1959, ცხაკაია, ახლანდ. სენაკი) — ქართველი ექიმი. აკადემიკოს ვახტანგ ბოჭორიშვილის კლინიკის გენერალური დირექტორი.

1983 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1984 წელს იყო რუსთავის ფსიქონევროლოგიური დისპანსერის ექიმი-ფსიქიატრი. 1986 წლიდან გარდაბნის რაიონის მთავარი ექიმის მოადგილე. 1991–1994 წლებში საქართველოს ჯანმრთელობის სამინისტროს რეფორმების შტაბის წევრი.

1995-1999 წლებში იყო საქართველოს მე-4 მოწვევის პარლამენტის წევრი პარტიული სიით (საარჩევნო ბლოკიდან „ეროვნულ–დემოკრატიული პარტია“), ჯანმრრთელობის დაცვისა და სოციალურ საკითხთა კომიტეტის თავმჯდომარის მოადგილე.

თბილისობასთან დაკავშირებით, 2020 წლის 3 ოქტომბერს, COVID-19-ის პანდემიასთან მებრძოლ რვა ექიმთან ერთად თბილისის საპატიო მოქალაქის წოდება მიენიჭა.

## რესურსები ინტერნეტში
*დავით გადელია — საქართველოს პარლამენტის ოფიციალური საიტი

## სქოლიო
კატეგორია:დაბადებული 1 მარტი
კატეგორია:დაბადებული 1959
კატეგორია:საქართველოს IV მოწვევის პარლამენტის წევრები
კატეგორია:თბილისის საპატიო მოქალაქეები (2020)
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი ფსიქიატრები
კატეგორია:სენაკის მუნიციპალიტეტში დაბადებულები
დ
საქართველოს პრეზიდენტის დროშა

**საქართველოს პრეზიდენტის შტანდარტი** ან **საქართველოს პრეზიდენტის დროშა** — საქართველოს პრეზიდენტის სიმბოლო. 

საქართველოს პრეზიდენტის დროშა არის კვადრატული ფორმის თეთრი ალამი. ალმის შუაგულში მოთავსებულია საქართველოს მცირე სახელმწიფო გერბის ფარი, რომლის მეწამულ ველზე გამოსახულია ოქროს ჯვრით დაბოლოებული ვერცხლის შუბით ვერცხლის გველეშაპის განმგმირავი ვერცხლის მხედარი – წმინდა გიორგი ოქროს შარავანდედით. საქართველოს პრეზიდენტის დროშას შემოვლებული აქვს წითელი არშია წითელი კუწუბებით შიგნითა მხრიდან.

საქართველოს პარლამენტთან არსებულმა ჰერალდიკის სახელმწიფო საბჭომ შექმნა დროშის სამი პროექტი, რომლიდანაც საქართველოს პრეზიდენტმა ერთ-ერთი დაამტკიცა.

საქართველოს პრეზიდენტის დროშის დამტკიცებული ნიმუშის გამოსახულებისა და აღწერილობის საფუძველს წარმოადგენს საქართველოს პირველი დემოკრატიული რესპუბლიკის მთავრობის შტანდარტი.

## გალერეა
Standard of the Government of the First Republic of Georgia.svg|საქართველოს დემოკრატიული რესპუბლიკის მთავრობის შტანდარტი
Standard of the President of Georgia (2004-2020).svg | საქართველოს პრეზიდენტის შტანდარტი, რომელსაც იყენებდა საქართველოს მესამე პრეზიდენტი მიხეილ სააკაშვილი 

## სქოლიო
კატეგორია:საქართველოს ეროვნული სიმბოლოები
კატეგორია:დროშები ანბანის მიხედვით
კუპრაძე

საკუთარი სახელი **კუპრაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ვიქტორ კუპრაძე — მათემატიკოსი
* ივანე კუპრაძე — ტყის მცველი (რეინჯერი)

*
კატეგორია:ქართული გვარები
ივანე კუპრაძე

მინი|მარჯვნივ|ივანე კუპრაძე 
**ივანე კუპრაძე** (დ. 9 ოქტომბერი, 1975 — გ. 5 სექტემბერი, 2018) — ქართველი გარემოს დამცველი (რეინჯერი) და იურისტი. 2001 წლიდან მუშაობდა ბორჯომ-ხარაგაულის ეროვნულ პარკში დაცვის განყოფილების უფროსად, 2018 წელს დაიღუპა ტყის ხანძრის სალიკვიდაციო სამუშაოების შესრულებისას მომხდარი უბედური შემთხვევის დროს. 2020 წელს, მისი ტრაგიკული გარდაცვალების შემდეგ, საქართველოს პრეზიდენტმა სალომე ზურაბიშვილმა სამსახურებრივი მოვალეობის შესრულებისას გამოვლენილი განსაკუთრებული მამაცობისა და თავდადებისათვის ივანე კუპრაძე ღირსების ორდენით დააჯილდოვა. საქართველოს პრეზიდენტმა ღირსების ორდენი ორბელიანების სასახლეში

## რესურსები ინტერნეტში
## სქოლიო
კატეგორია:დაბადებული 1975
კატეგორია:გარდაცვლილი 5 სექტემბერი
კატეგორია:გარდაცვლილი 2018
კატეგორია:საქართველოს ღირსების ორდენის კავალრები
კატეგორია:ქართველი მეტყევეები
კატეგორია:დაბადებული 9 ოქტომბერი
ი
დემურ გადელია

**დემურ გადელია** (დ. 27 მაისი, 1940, გეგეჭკორი) — ქართველი ინჟინერი.

1965 წელს დაამთავრა საქართველოს სუბტროპიკული ინსტიტუტის საინჟინრო-მექანიკური ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი (სენაკის მაჟორიტარი), საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 27 მაისი
კატეგორია:დაბადებული 1940
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები